text: [{"text_idx": "#000000", "text": "Biyyoota Awuroppaa keessatti maddii bisaanii goguutti jira"}, {"text_idx": "#000001", "text": "Galaana \u2018Po\u2019 jedhan kaaba Italiitti argamu gogee jira"}, {"text_idx": "#000002", "text": "Biyyoota Awroppaa akka Italii, Ispeeynii fi Porchugaal keessaatti roobii atoo hin roobin waan tureef maddii bisaanii hedduun gogee jira. Qottee bultootii hedduun sababa bisaan dhabaniif obruu isaanii qotachuu dhabanii harka maratanii ta\u2019aa jiru. Bonii/hongeen bifa tanaa asiin dura argamtee hin beettu jedhan. Jijjiiramii qilleensaa fulaa cufaatti mullachuun hanqinnii nyaataa akka addunyaa keessaatti guddatu taasisuutti jira."}, {"text_idx": "#000003", "text": "Galaanii gogee bisaan fooqatee jira"}, {"text_idx": "#000004", "text": "Warrii asiin dura qurxummii qabuun jiraatuulleen bisaan galaanaa diqqaachuu irraa ka ka\u2019e waan hojjatan dhabanii jiran. Rakkoon akkanaa kun biyyoota Afrikkaa qofa atoo hin ta\u2019in amma jidduu biyyoota Awroppaa keessaatti mullachaa jira. Dhiyoo tanaa oowwii waan gara malee jabaateef mootummaan biyyoota Awroppaa hedduun namii akka manaa gadi hin baane murtee dabarsee ture. Biyyootii Awroppaa hedduun qorra/dhaamochaan beekkaman. Yo aduun baatuullee duraan akka biyyoota dhibii gara malee hin owwitu. Amma ammoo haalii qilleensaa akka malee jijjiiramee jira."}, {"text_idx": "#000005", "text": "Biyyoota maqaan isaanii armaan oliitti tuqaman keessaatti nyaata gara garaatti omishamee biyyoota biraatti ergama. Garuu hanqinna bokkaa irraa ka ka\u2019e kun hafee qotee bulaan hedduun manaatti deebi\u2019ee jira. Yo haala hamaa fuula dura nama jiruuf amma hin qophaa\u2019in uumatii keenna keessumaatti rakkoo guddaa hagana jedhanii himuu hin dandeenneetti deema. Warrii lafa bulchu fagoo ufi dura laalee uumata hambisuuf mala dha\u2019uun barbaachisaa."}, {"text_idx": "#000006", "text": "Itoophiyaatti hanqinnii bobaa'a rakkoo ta'e"}, {"text_idx": "#000011", "text": "Godina Konsootti namii 13 beelaan du\u2019e"}]